Muhammad Rafli

Muhammad Rafli (lahia di Malang, 24 November 1998) adolah pamain sepak bola Indonesia. Inyo adolah anggota dari Klub Arema FC.Salain di Klub Arema FC, Muhammad Rafli adolah pamain di Tim Nasional Indonesia (Timnas). Posisi Muhammad Rafli dalam patandiangan adolah sabagai panyarang di Arema FC ataupun di Timnas. Inyo bamain jo nomor pungguang 30 di Arema FC jo nomor 27 di Timnas.

 Kahidupan awal 

Muhammad Rafli manjadi pasepak bola karano harapan ayahnyo. Ayahnyo hanyo bisa manjadi anak gawang. Dek sebab itu, ayahnyo baharok kapado anak-anaknyo untuak bisa manjadi pasepak bola. Katiko umua 8 tahun, Muhammad Rafli dimasuakan ka Sekolah Sepak Bola (SSB) di Malang. Salanjuiknyo, inyo lulus seleksi  ASIFA (Aji Santoso International Football Academy) di Malang. Katiko alah lulus, Muhammad Rafli basamo jo kawan-kawan ASIFA nan lain ikuik latihan basamo di Arema FC. Muhammad Rafli manandotangani kontrak partamo jo pamain lain untuak masuak ka dalam Arema FC pado tahun 2017.   

 Patandiangan 
Muhammad Rafli basarato jo klub Arema FC ikuik patandiangan Piala Presiden Indonesia 2017 sarato Piala Presiden Indoensia 2019.  Pado tahun 2018, Muhammad Rafli ikuik 19 lago. Pado tahun iko, inyo indak bahasil mancetak gol. Namun pado tahun 2019, Muhammad Rafli bamain 17 lago basamo jo Klub Arema FC di Liga 1 2019.  Pado tahun 2019 ko, Muhammad Rafli bahasia mancetak 2 gol di Liga 1. Salain itu inyo bahasil pulo manjadi anggota Tim Nasional (Timnas) di SEA GAMES 2019 nan diaadoan di Filipina.

Piala AFF (ASEAN Football Federation Championship) U-19 2016 pada tanggal  14 September 2016, Muhammad Rafli basamo jo tim Indonesia U-19 batandiang malawan Thailand U-19. Sasudah malawan Thailand, salanjuiknyo patandiangan malawan Laos U-19 pado tanggal 18 September 2016. Dalam patandiangan malawan Laos ko, Indonesia manang 3-1. Muhammad Rafli manambah skor untuak Indonesia pado minik-minik tarakhia patandiangan.

Salanjuiknyo Muhammad Rafli batandiang juo basamo jo tim Indonesia U-23 dalam patandiangan internasional. Pado patandiangan Merlion Cup 2019, Muhammad Rafli jo tim Indonesia malawan Thailand U-23 padi tanggal 7 Juni 2019 jo Filipina U-23 pado tanggal 9 Juni 2019. Katiko malawan Filipina, inyo bahasia mancetak 3 gol. Pado Merlion Cup tahun 2019 tim Indonesia U-23 madapekan juara 3.

Barikuik adolah patandiangan Internasional nan diikuikan dek Muhammad Rafli:

 Nomor  Patandiangan  Tanggal Lokasi Lawan Skor 01 Merlion Cup 7 Juni 2019 Jalan Besar Stadium, Kallang,  Singapore  Thailand  02  Merlion Cup  9 Juni 2019  Jalan Besar Stadium, Kallang,  Singapore   Filipina  5 - 0 03  Pertandingan Persahabatan (Friendly Match)  13 November 2019  Kapten I Wayan Dipta Stadium, Gianyar,  Indonesia    Iran 1 - 1  04   Pertandingan Persahabatan (Friendly Match)   16 November 2019  Pakansari Stadium, Bogor,  Indonesia     Iran   2 - 1 05  AFF (ASEAN Football Federation Championship)  14 September 2016  Stadion Vietnam Youth Training  Vietnam  Thailand  06  AFF (ASEAN Football Federation Championship)    18 September 2016  Youth Football Training Centre, Hanoi  Vietnam   Laos  3 - 1

 Penghargaan nan didapek 
Salamo bamain sepak bola, Muhammad Rafli jo timnyo ado mandapekan babarapo penghargaan. 
 No Tim Hasil 01 Arema FC Piala Presiden 2017 02 Arema FC Pila Presiden 2019 03 Timnas U-19 Terpilih sebagai kandidat Nike Most Wanted Player pada 2016 02 Timnas U-23 Meraih Juara III di Merlion Cup pada 2019

 Rujuakan 

 Daftar pustaka 















Kategori:Pamain sepak bola Indonesia
Kategori:Pamain Arema FC
Kategori:Pamain Timnas U-19
Kategori:Pamain Timnas U-23
kategori:Kelahiran 1998
Kategori:Kelahiran Malang
Kategori:Piala Presiden Indonesia 2017
Kategori:Piala Presiden Indonesia 2019